《赠临淮生六人赴京 其六 蒋礼》
明代·郑真

丰姿梧竹见清修，一卷周诗志欲酬。晓日当厨催鼎馔，夜蟾照席挂灯篝。

铸成铁砚频携手，会使朱衣独点头。上舍御前春释褐，家声好继𠙶亭侯。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。